CELEX: 62013CN0640
Language: fi
Date: 2013-12-04 00:00:00
Title: Asia C-640/13: Kanne 4.12.2013 — Euroopan komissio v. Ison-Britannian ja Pohjois-Irlannin yhdistynyt kuningaskunta

15.3.2014   
            
            
               FI
            
            
               Euroopan unionin virallinen lehti
            
            
               C 78/2
            
         Kanne 4.12.2013 — Euroopan komissio v. Ison-Britannian ja Pohjois-Irlannin yhdistynyt kuningaskunta
   (Asia C-640/13)
   2014/C 78/04
   Oikeudenkäyntikieli: englanti
   
      Asianosaiset
   
   
      Kantaja: Euroopan komissio (asiamiehet: R. Lyal ja W. Roels)
   
      Vastaaja: Ison-Britannian ja Pohjois-Irlannin yhdistynyt kuningaskunta
   
      Vaatimukset
   
   
               —
            
            
               unionin tuomioistuimen on todettava, että Yhdistynyt kuningaskunta ei ole noudattanut SEU 4 artiklan 3 kohdan mukaisia velvoitteitaan, kun se on supistanut taannehtivin vaikutuksin veronmaksajien oikeutta saada unionin oikeuden vastaisesti kannetun veron palautus
            
         
               —
            
            
               Ison- Britannian ja Pohjois-Irlannin yhdistynyt kuningaskunta on velvoitettava korvaamaan oikeudenkäyntikulut.
            
         
      Kyseessä oleva kansallinen lainsäädäntö
   
   Vuoden 2007 verolain (Finance Act 2007) 107 §:ssä veronmaksajilta evätään taannehtivin vaikutuksin oikeus saada lainvastaisesti kannetun veron palautus.
   
      Pääasiallinen argumentti
   
   Kun asiasta ei ole unionin säännöksiä, kunkin jäsenvaltion on kansallisessa lainsäädännössään annettava menettelysäännöt sellaisia oikeussuojakeinoja varten, joilla pyritään turvaamaan kansalaisten unionin oikeuteen perustuvat oikeudet. Tämä menettelyllinen itsemääräämisoikeus edellyttää kuitenkin tehokkuus- ja vastaavuusperiaatteiden sekä muiden yleisesti sovellettavien oikeusperiaatteiden — joihin kuuluvat muun muassa oikeusvarmuus ja luottamuksensuoja — noudattamista. Vuoden 2007 verolain 107 § ei ole kyseisten periaatteiden mukainen, minkä vuoksi se on ristiriidassa SEU 4 artiklan 3 kohdan kanssa.